1994-ben ő volt az első lengyel énekes, aki az Eurovíziós Dalfesztiválon részt vett. Második lett a "To nie ja" (Ez nem én vagyok) című dalával, amellyel egyben történelmet írt, ugyanis addig sosem fordult elő e fesztiválok történetében, hogy egy ország a debütálásának évében rögtön második helyezést érjen el a versenyen. A dalban egyébként Edyta arról énekelt, hogy ő nem a bibliai Éva, akit meg kell vetni, hanem azért van, hogy szeretve legyen. A zsűri által megtekintett próbán azonban eleinte még úgy tűnt: Edytát kizárhatják a versenyből – dalát ugyanis angol nyelven énekelte el, ami akkor még szemben állt a verseny hatályos szabályaival. Eredményével ő hozta az eddigi legjobb lengyel szereplést a dalversenyen. A dal megjelent "Once in a lifetime" címmel angolul is.